da da da da da da da de en en da da en sv cs uk es ms es es es en da sv sv da en da da nl da da da da da da da da da da da da da da da da da da da es ms es es es en da da da de sv da da en es ms es es es en da sv da da es ms es es es en da de da da es ms es es es en da sv da en es ms es es es en da sv da de sk de en en en en nl nl en da de de en nl en da de de en en en nl en en sv nl en en en en sv en en en en nl en en nl nl sv de en en en en nl nl sv en de fr nl nl sv fr en en en en de de fr en en nl en nl sv en da da da da en fr en en nl en sv sv en da fr nl en sv en da fr en nl sv en da da sv da da da et
Indsendt af JV marts 17, 2013
Sidste søndag løb jeg rigtig godt til test2, og da Københavns marathon nu kun ligger et par måneder ud i  fremtiden er det på tide jeg begynder at vænne benene til nogle flere km.
Målsætningerne for uge 11
At runde 100km i træningsmængde
At have gode ben til alle højintense pas
Og at få en ekstra lang tur lagt ind i programmet.
Med undtagelse af uger hvor jeg er presset arbejdsmæssigt, vil ovenstående målsætninger som minimum også gælde for de resterende træningsuger op til race.
Mandag havde jeg lidt ømme ben efter test2, men da Anton pludselig skulle over til en legekammerat, endte det med en restitutionstur på 15km (pace 4.25). Egentlig kan man ikke kalde det for en restitutionstur (sådan en bør nok være kortere og langsommere), men så kan vi kalde det en "holdesigigangtur".
Tirsdag bød på en af de hårdere tempoture. Progressiv tur startende med 25min i pace 3.40, herefter 5min pace 3.40, 5min pace 3.35 og til slut 5min pace 3.30. Jeg løb passet på bånd og ramte en max puls på 176 (hvilket er det højeste længe). Generelt har jeg ret svært ved at få min puls op, så jeg kom helt op at ringe over dette. Inkl. opvarming og afjog var passet i alt på 12,1km. Lad os bare sige det var pænt hårdt.
Onsdag tog jeg selv en langtur ud til dyrehaven og tilbage i alt 28,17km avr. pace 4.28. der var vind på hjemturen og ved 20k er det ret tydeligt at forbrændingen skifter (læs km tiderne falder på samme pulsrate). Egentlig ville jeg gerne have rundet 30k, men der var en aftale i den anden ende, så jeg holdt altså ved de 28. Godt gjort, for det kan til tider være svært at finde tiden til disse lange ture.
Torsdag stod menuen på 17x400m i alt 6,8km højintens intervaltræning. P.ga. blæst og kulde blev det pas også taget indendørs (jeg ved det, er blevet svag i hovedet denne sæson, men det er IKKE sjovt når vi modt i marts ligger og slås med 8 minus grader og orkan. Skal nok komme ud såsnart vi for + på temperaturskalaen. Nå... men jeg gennemfører med en gennemsnitstid på 20,38km/timen (pace 2.57 min/km). Det er egentlig ikke specielt hårdt og min puls er relativt lav, tror det er et pas der giver legspeed og anaerob tilpasning. Inkl. opv. og afjog bliver det til 11,7km.
Fredag er min "lange tempotur dag". Her skal jeg ligge i intervallet 3.45-3.56 min/km. Jeg prøver at få andre med på turen, men det ender med at jeg tager den alene i alt 15,55km, pace 3.55 min/km. (er ved at kunne mærke de sidste par dage i benene.
Så lørdag er hviledag, og det kan jeg mærke jeg har brug for. Søndag er der 25km med Sparta. Det bliver en dejlig tur i solskin og PLUS 2 grader (tænk engang). Arj. seriøst, det er smukt ude omkring Damhussøen og Utterslev mose i sådan et vejr. Pace holder sig lige under 4 på 3.59 min/km. ink. jog til og fra runder jeg 32km i samlet distance den dag.
Ugekommentarer: Løber 115km, hvilket er rigtigt godt og opfyldelse af målsætningen. Benene har det fantastisk, selv lørdag er jeg ude at handle med Anton og kan mærke at de er klar. Jeg synes jeg får gået til stålet under samtlige træningspas (alt andet vil også være for dumt), men jeg bevarer motivationen og det er også godt. Jeg har IKKE fået tid til hverken styrke, plyometri eller koordinationsøvelser. Det er lidt irriterende at det skal være SÅ svært at nå det hele, men jeg HAR virkelig ikke haft fem ledige minutter i løbet af ugen. Spørgsmålet er om det mon ændrer sig. Kostmæssigt har det svinget lidt. Dels kunne jeg godt være bedre til at holde måltiderne og dels gjorde to biografture hhv. fredag og lørdag sit til at jeg fik fyldt kulhydrat depoterne op. Ikke at DET er noget stort problem, men med det jeg har i tankerne at udsætte mig selv for over de kommende små 10 uger, skal kosten vægtes højere. Generelt er jeg ved godt mod. Vejret kan kun blive bedre. Måske ses vi derude på stier og veje en af dagene. :-)
Send indlæg med mail
Etiketter: Kvalitet Københavns Marathon Legspeed Løbe Løbekronikkerne Marathon Mental forberedelse Træning Træningslog
Indsendt af JV september 20, 2022
Copenhagen Half 2022 – All hail to te king!!!
Indsendt af JV maj 13, 2015
Døden indtræffer i baglåret – om frygt og kærlighed i løb
Indsendt af JV januar 27, 2014
Anmeldelse af Garmin Forerunner 620
Indsendt af JV september 20, 2021
Copenhagen Half 2021 #NoLimits
Træningslog uge 12 -> kbh marathon 2013
Træningslog uge 11 -> kbh marathon 2013
Startup - Københavns marathon 2013
Vis mere Vis mindre
Løbekronikkerne Løbe Træning Træningslog Marathon Københavns Marathon 2017vejen løbetræning RunnersUnited Running fundamentals
Løb Runners United Restitution Marathontest RunningKenya Kombistudie Legspeed Test Kvalitet Løbesko Nike Philladelphia Marathon Tanker Anmeldelse Evaluering løb Fortius Halvmarathon Krise Roskilde Festival Kaffekronikkerne Knæskader Kost Ngongtraining Præstationsfremmer Rødbede Berlin Marathon Copenhagen Half Etape Bornholm Kaisersport Lab Nørrebrogade Podcasts Råkost Skader Adidas Adizero Adios2 Arthur Lydiard Central Park Cph Half DM Halvmarathon DOMS Dyrehaven E-Løb Eremitageløbet Fotoblog Frontrunner Løbestilsanalyse Manhattan Opskrift Podcast Power Gel Præmie Qualisys Racesko Superkompensation Adios Adizero Asics Barkass Bjørn Borg Cloudsurfer Diadora Distanceløb DronningLouisesBro FNS Garmin Hillwork IAAF Lersøparkalle Løberap Løbeøvelser NBRO Runners Newton Oxycon Pro Mobile Pose-running Renato Canova Runners On Tour Ruten Sondre Moen SØAM Vejen2018 Væddeløb Westone fr210 fr620 overtræning